પરેશ ધાનાણી આજે સવારથી 5 વાગ્યા સુધી અન્નજળનો ત્યાગ કરી ઉપવાસ પર બેઠા છે. પરેશ ધાનાણીએ ભાજપ પર આકરા પ્રહાર અને આક્ષેપ કરતા જણાવ્યું હતું કે, કૌભાંડ માટે અમે મુખ્યમંત્રી અને કૃષિમંત્રીને એપ્રિલ મહિનામાં કહ્યું હતું છતાં કંઇ જવાબ ન આપતા રાજ્યપાલને પણ આવેદનપત્ર મોકલ્યું હતું. ભાજપના શાસનમાં ખેડૂત હોય કે વેપારી હંમેશા સમસ્યા વધી છે. અંગ્રેજોની બાપ સમાન સરકાર કોઇનું સાંભળતી નથી, વિપક્ષ નેતાને પણ જવાબ આપતી નથી. 3500 કરોડનું મગફળી કૌભાંડ ભાજપની મીઠી નજર નીચે જ થઇ રહ્યું છે, સાચી મગફળી ભાજપના મળતિયાના તેલમાં પિસાઇ ગઇ અને ચૂંટણી માટેના ગાઠીયા પણ બની ગયા છે.